**INFORMATĪVAIS ZIŅOJUMS**

**Par Rail Baltica projekta otrā Finansēšanas līguma (CEF2) grozījumiem**

Rail Baltica projekts (turpmāk – Projekts) ir Eiropas standarta platuma dzelzceļa transporta Trans-Eiropas transporta tīkla Ziemeļjūras – Baltijas koridora transporta sistēmas elements, kas aptver piecas Eiropas Savienības (turpmāk - ES) dalībvalstis – Igauniju, Latviju, Lietuvu, Poliju un Somiju, tālākā nākotnē paredzot līnijas pagarinājumu ar Tallina – Helsinki savienojumu. Projekta mērķis ir savienot Baltijas valstis ar pārējo ES, izmantojot efektīvu, modernu, drošu, videi draudzīgu un tirgus prasībām atbilstošu dzelzceļa pārvadājumu sistēmu. Ziemeļu - Dienvidu virziena dzelzceļa līnijas attīstība veicinās Baltijas valstu transporta infrastruktūras sistēmas integrāciju ES, kā arī tautsaimniecības konkurētspēju, tās ilgtspējīgu un diversificētu attīstību.

Eiropas Komisija 2014., 2015., 2016. un 2020. gadā izsludināja pa vienam projektu uzsaukumam gadā par finanšu palīdzības piešķiršanu no ES 2014. – 2020. gada Daudzgadu budžeta programmas "Eiropas infrastruktūras savienošanas instruments" (turpmāk – EISI), kuru rezultātā Projektam tika piešķirti finanšu resursi. Laika posmā no 2015. gada līdz 2016. gadam, parakstot trīs finansēšanas līgumus (turpmāk – CEF1, CEF2 un CEF3 līgumi), Baltijas valstis un projekta koordinators akciju sabiedrība “RB Rail” (turpmāk – RB Rail) apņēmās Projektā investēt 819 855 834 *euro*, kas ietver gan EISI finansējumu, gan valsts budžeta līdzfinansējumu. Ārvalstu finanšu palīdzības daļa CEF1, CEF2 un CEF3 līgumiem ir 682 895 993 *euro*, kur Latvijas aktivitāšu īstenošanai ir paredzēts EISI finansējums 292 098 895 *euro* apmērā, no tiem ārvalstu finanšu palīdzības daļa ir 240 567 215 *euro*.

2020. gada novembrī ir parakstīti sestā EISI projektu uzsaukuma līgumi, kurā Latvija ir saņēmusi 84 901 168 *euro* finansējumu tālākai Projekta īstenošanai, no tiem ārvalstu finanšu palīdzības daļa – 72 165 993 *euro*. Satiksmes ministrija iesniegs Ministru kabinetā ziņojumu par sestā uzsaukuma aktuālajām projekta izmaksām.

Šobrīd Latvijas aktivitāšu īstenošanai paredzētais finansējums ir 377 000 063 *euro*, no tiem ārvalstu finanšu palīdzības daļa – 312 733 208 *euro*.

**CEF2 līguma īstenošanas gaita**

CEF2 līgums tika parakstīts 2016. gadā. Savukārt 2017. gadā tika parakstīti CEF2 līguma pirmie grozījumi, kas paredzēja samazināt finansējuma apmēru Lietuvas aktivitāšu īstenošanai par 71 822 392 *euro*, no tiem ārvalstu finanšu palīdzības daļa - 61 049 033 *euro*. Latvijas un Igaunijas aktivitāšu īstenošanai paredzētais finansējuma apmērs nemainījās. CEF2 līguma ietvarā Latvijai tika paredzēts 579 720 *euro* finansējums, kur ārvalstu finanšu palīdzības daļa ir 492 762 *euro* un valsts budžeta līdzfinansējums - 86 958 *euro*, lai īstenotu sekojošas aktivitātes:

1. Kultūrvēsturiskā mantojuma (tostarp arheoloģiskā mantojuma) izpēte;
2. Rail Baltica infrastruktūras atbilstības novērtēšana Starptautiskās lidostas Rīga sniegtajiem aeronovigācijas pakalpojumiem;
3. Projekta īstenošanas atbalsts pasākumi.

Īstenojot minētās aktivitātes atbilstoši CEF2 līgumam, līdz šī gada beigas paredzama finanšu resursu ekonomija 94 722 *euro* apmērā, no kuriem 34 213 *euro* ietaupījums rodas, noslēdzot līgumus par zemāku cenu nekā sākotnēji plānots. Papildus, pamatojoties uz to, ka netika attiecināts pievienotās vērtības nodoklis (turpmāk - PVN), ir izveidojies 60 509 *euro* atlikums.

Pabeigto aktivitāšu īstenošanai CEF2 līguma ietvarā no Latvijas valsts budžeta tika finansēts PVN 81 361 *euro* apmērā. Turpmākai Latvijas aktivitāšu īstenošanai CEF2 līguma ietvarā provizoriski būs nepieciešams 19 891 *euro* PVN finansējums.

Latvijas aktivitātēm nepieciešamo finansējumu pievienotās vērtības nodokļa maksājumu segšanai Satiksmes ministrija saskaņā ar Ministru kabineta 2019.gada 10.decembra lēmumu (prot. Nr.57. 95. §.) pieprasīs no 74.resora “Gadskārtējā valsts budžeta izpildes procesā pārdalāmais finansējums” budžeta programmas 80.00.00 “Nesadalītais finansējums ES politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.

1.tabula. Pārskats par pieejamiem un izlietotiem finanšu resursiem CEF2 līguma ietvaros, *euro*

|  |  |  |
| --- | --- | --- |
|  | **Bez PVN** | **PVN** |
| Pieejamais finanšu resursu apjoms  | 579 720 | 101 253 |
| Faktiski apgūtais finanšu resursu apjoms | 484 998 | 81 361 |
| Finanšu resursu ekonomija  | 94 722 | 19 891 |

**CEF2 līguma otrie grozījumi**

2020. gadā, RB Rail iepazīstoties ar inženiertehnisko pamatojumu un aktualizētajiem tehniskās izpētes rezultātiem, tika konstatēta nepieciešamība ieviest korekcijas apstiprinātajā Rail Baltica trases novietojumā. Izmaiņas trases novietojumā rada nepieciešamību veikt papildus izpēti kultūras un arheoloģiskajā mantojumā. Turklāt trases novietojuma izmaiņu rezultātā tiek skarti valsts aizsargājamie kultūras pieminekļi un mikrolieguma zona, un minēto jautājumu risināšanai ir nepieciešami juridiskie ārpakalpojumi. Finansējumu papildus nepieciešamajai kultūras un arheoloģiskā mantojuma izpētei un juridiskajiem pakalpojumiem var nodrošināt pilnā apmērā izmantojot pieejamos finanšu resursus CEF2 līguma ietvaros. Finansējuma avots papildus pasākumiem ir izveidojies, ietaupot finanšu līdzekļus piektajā un sestajā aktivitātē, attiecīgi kultūras mantojuma izpētē un projekta īstenošanas atbalsta pasākumos.

2.tabula. Latvijas aktivitāšu pārskats CEF2 līguma ietvaros par finansējuma pārdali starp aktivitātēm, *euro*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Aktivitātes** | **Gro-zījumi** | **2016** | **2017** | **2018** | **2019** | **2020** | **2021** | **2022 - 2023** | **Kopā** |
| Kultūras mantojuma (tostarp arheoloģiskā mantojuma) izpēte  | CEF2 gro-zījumi | 0 | 0 | 172 091 | 105 910 | 0 | 88 092 | 0 | 366 093 |
| CEF2 | 12 000 | 174 000 | 174 000 | 0 | 0 | 0 | 0 | 360 000 |

2.tabula. Latvijas aktivitāšu pārskats CEF2 līguma ietvaros par finansējuma pārdali starp aktivitātēm, *euro* (turpinājums)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Aktivitātes** | **Gro-zījumi** | **2016** | **2017** | **2018** | **2019** | **2020** | **2021** | **2022 - 2023** | **Kopā** |
| Rail Baltica infrastruktūras atbilstības novērtēšana lidostas Rīga aeronovigācijas pakalpojumiem | CEF2 gro-zījumi | 0 | 115 710 | 0 | 0 | 0 | 0 | 0 | 115 710 |
| CEF2 | 20 000 | 120 000 | 0 | 0 | 0 | 0 | 0 | 140 000 |
| Projekta īstenošanas atbalsts pasākumi | CEF2 gro-zījumi | 0 | 35 102 | 39 927 | 16 259 | 0 | 6 630 | 0 | 97 917 |
| CEF2 | 10 000 | 34 860 | 34 860 | 0 | 0 | 0 | 0 | 79 720 |
| **Kopā (CEF2 grozījumi)** | **CEF2 gro-zījumi** | **0** | **150 812** | **212 018** | **122 168** | **0** | **94 722** | **0** | **579 720** |
| **Kopā (CEF2)** | **CEF2** | **42 000** | **328 860** | **208 860** | **0** | **0** | **0** | **0** | **579 720** |

Lai nodrošinātu iespēju CEF2 līguma ietvarā ietaupītos finanšu resursus izlietot pēc 2020.gada, novirzot tos papildus nepieciešamajai kultūras un arheoloģiskā mantojuma izpētei un juridiskajiem pakalpojumiem, ir nepieciešams grozīt CEF2 līgumā paredzēto finanšu resursu izlietojuma gala termiņu. Atbilstoši RB Rail sagatavotajiem CEF2 līguma otriem grozījumiem aktivitāšu īstenošana tiek paredzēta līdz 2023. gada 30. jūnijam. Latvijai pieejamo finansējumu 94 722 *euro* apmērā, kas veidojas 2017. – 2019. gadā plānoto finanšu resursu ekonomijas rezultātā, plānots apgūt 2021. gadā.

2021.gadā plānotās CEF2 līguma Latvijas aktivitātes ieviesīs nacionālais projekta īstenotājs SIA “Eiropas dzelzceļa līnijas” un RB Rail. Finanšu resursu apguvi uzraudzīs Satiksmes ministrija. CEF2 līguma grozījumus par Projektu atbildīgo Baltijas valstu ministriju, tostarp Satiksmes ministrijas vārdā atbilstoši pilnvarojumam parakstīs RB Rail.

Satiksmes ministrs T. Linkaits

Vīza:

valsts sekretāre I. Stepanova

Bērziņa, 67028083

Olita.Berzina@sam.gov.lv

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU